KOMISSION ASETUS (ETY) N:o 206/83,
annettu 27 päivänä tammikuuta 1983,
vientituen myöntämisen edellytyksistä tietyille sianliha-alan tuotteille annetun asetuksen (ETY) N:o 171/78 muuttamisesta toisen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(), sellaisena kuin se on viimeksi muutettuna asetuksella (ETY) N:o 2966/80(), ja erityisesti sen 15 artiklan 6 kohdan ja 22 artiklan,
ottaa huomioon vientitukien myöntämistä ja niiden määrän vahvistamisperusteita koskevista yleisistä säännöistä sianliha-alalla 29 päivänä lokakuuta 1975 annetun neuvoston asetuksen (ETY) N:o 2768/75() ja erityisesti sen 7 artiklan 3 kohdan,
sekä katsoo, että
yhteisistä yksityiskohtaisista säännöistä maataloustuotteiden vientitukien järjestelmän soveltamisesta 29 päivänä marraskuuta 1979 annetun asetuksen (ETY) N:o 2730/79(), sellaisena kuin se on viimeksi muutettuna asetuksella (ETY) N:o 202/82(), 15 artiklassa säädetään, että tukea ei myönnetä, elleivät tavarat ole laadultaan virheettömiä, aitoja ja myyntikelpoisia; komission asetuksessa (ETY) N:o 171/78(), sellaisena kuin se on muutettuna asetuksella (ETY) N:o 1111/81(), säädetään niistä tuotteiden keskimääräisen laadun lisäedellytyksistä, joilla yhteisössä tuen maksu voidaan evätä huonolaatuisilta tuotteilta,
sianliha-alan tuotteisiin sianruhoja lukuun ottamatta sovellettavien tuontimaksujen laskemisessa käytettävistä kertoimista, yhteisestä tullitariffista annetun neuvoston asetuksen (ETY) N:o 950/68 liitteen muuttamisesta ja asetuksen (ETY) N:o 747/79() kumoamisesta 21 päivänä joulukuuta 1982 annetussa komission asetuksessa (ETY) N:o 3602/82 säädetään muutoksista sekä tariffien alanimikkeiden otsikoihin että näihin alanimikkeisiin kuuluvien tuotteiden kuvaukseen; tämän vuoksi olisi asetuksen (ETY) N:o 171/78 tiettyjä tukea saavia tuotteita koskevaa liitettä I mukautettava vastaavasti, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 171/78 liitteessä I oleviin alanimikkeisiin ex 16.02 B III a 2 aa 11 ja 22 kuuluvia tavaran kuvauksia kuvauksilla seuraavasti:
"11. Kinkku tai selkä (lukuun ottamatta etuosaa), ja niiden palat.
22. Etuosa tai lapa, ja niiden palat".
2 artikla
Tämä asetus tulee voimaan 1 päivänä helmikuuta 1983.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 1983.